CELEX: 32019R1828
Language: lt
Date: 2019-10-30 00:00:00
Title: Komisijos deleguotasis reglamentas (ES) 2019/1828 2019 m. spalio 30 d. kuriuo dėl viešojo prekių, paslaugų ir darbų pirkimo ir projektų konkursų vertės ribų iš dalies keičiama Europos Parlamento ir Tarybos direktyva 2014/24/ES (Tekstas svarbus EEE)

31.10.2019   
               
               
                  LT
               
               
                  Europos Sąjungos oficialusis leidinys
               
               
                  L 279/25
               
            
         KOMISIJOS DELEGUOTASIS REGLAMENTAS (ES) 2019/1828
         2019 m. spalio 30 d.
         kuriuo dėl viešojo prekių, paslaugų ir darbų pirkimo ir projektų konkursų vertės ribų iš dalies keičiama Europos Parlamento ir Tarybos direktyva 2014/24/ES
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2014 m. vasario 26 d. Europos Parlamento ir Tarybos direktyvą 2014/24/ES dėl viešųjų pirkimų, kuria panaikinama Direktyva 2004/18/EB (1), ypač į jos 6 straipsnio 5 dalies antrą pastraipą,
         kadangi:
         
                     (1)
                  
                  
                     Sprendimu 2014/115/ES (2) Taryba patvirtino Protokolą, kuriuo iš dalies keičiama Sutartis dėl viešųjų pirkimų (3) (toliau – Sutartis), sudaryta Pasaulinėje prekybos organizacijoje. Sutartis yra daugiašalė priemonė ir ja šalys skatinamos atverti vienos kitoms viešojo pirkimo rinkas. Sutartis taikoma visoms pirkimo sutartims, kurių vertė siekia arba viršija joje nurodytas specialiosiomis skolinimosi teisėmis išreikštas sumas (toliau – ribos);
                  
               
                     (2)
                  
                  
                     vienas iš Direktyvos 2014/24/ES tikslų – tą direktyvą taikančioms perkančiosioms organizacijoms sudaryti sąlygas vienu metu įvykdyti Sutartyje nustatytas prievoles. Pagal Direktyvos 2014/24/ES 6 straipsnio 1 dalį Komisija kas dvejus metus turi patikrinti, ar tos direktyvos 4 straipsnio a, b ir c punktuose nustatytos viešųjų pirkimų sutarčių ir projektų konkursų vertės ribos atitinka Sutartyje nustatytas vertės ribas. Atsižvelgiant į tai, kad pagal Direktyvos 2014/24/ES 6 straipsnio 1 dalį apskaičiuota vertės riba skiriasi nuo tos direktyvos 4 straipsnio a, b ir c punktuose nustatytos vertės ribos, šias ribas būtina patikslinti. Pagal Direktyvos 2014/24/ES 6 straipsnio 2 dalį tos direktyvos 13 straipsnyje nustatytos ribos turi būti suderintos su tos direktyvos 4 straipsnio a ir c punktuose nustatytomis ribomis;
                  
               
                     (3)
                  
                  
                     todėl Direktyva 2014/24/ES turėtų būti atitinkamai iš dalies pakeista,
                  
               PRIĖMĖ ŠĮ REGLAMENTĄ:
         
            1 straipsnis
            Direktyva 2014/24/ES iš dalies keičiama taip:
            
                        1)
                     
                     
                        4 straipsnis iš dalies keičiamas taip:
                        
                                    a)
                                 
                                 
                                    a punkte „5 548 000 EUR“ pakeičiami į „5 350 000 EUR“;
                                 
                              
                                    b)
                                 
                                 
                                    b punkte „144 000 EUR“ pakeičiama į „139 000 EUR“;
                                 
                              
                                    c)
                                 
                                 
                                    c punkte „221 000 EUR“ pakeičiama į „214 000 EUR“;
                                 
                              
                  
                        2)
                     
                     
                        13 straipsnio pirma pastraipa iš dalies keičiama taip:
                        
                                    a)
                                 
                                 
                                    a punkte „5 548 000 EUR“ pakeičiami į „5 350 000 EUR“;
                                 
                              
                                    b)
                                 
                                 
                                    b punkte „221 000 EUR“ pakeičiama į „214 000 EUR“.
                                 
                              
                  
         
            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            Jis taikomas nuo 2020 m. sausio 1 d.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. spalio 30 d.
            
               
                  Komisijos vardu
               
               
                  Pirmininkas
               
               Jean-Claude JUNCKER
            
         
         
            (1)  OL L 94, 2014 3 28, p. 65.
         
            (2)  2013 m. gruodžio 2 d. Tarybos sprendimas 2014/115/ES dėl Protokolo, kuriuo iš dalies keičiama Sutartis dėl viešųjų pirkimų, sudarymo (OL L 68, 2014 3 7, p. 1).
         
            (3)  OL L 68, 2014 3 7, p. 2.